બનાવ એવા બન્યો હતો કે મુલુંડ (વેસ્ટ)ના NS રોડ પર આવેલી ઓ. પી. સોની જ્વેલર્સ નામની દુકાનના માલિક હીરાંચદ અગરચંદ સોનીની બૅન્કમાંથી ધીમે-ધીમે કરીને અગિયાર લાખ રૂપિયાની તેમના જ ભત્રીજાએ ઉઠાંતરી કરી હતી. ATMના કૅમેરાના ફુટેજમાં ભત્રીજાનું આ કારસ્તાન ઝડપાઈ જતાં મુલુંડ પોલીસે આ કેસ ઉકેલીને હીરાચંદ સોનીના નાના ભાઈના પુત્ર ૨૫ વર્ષના લક્ષ્મણચંદ હુકમચંદ સોનીની ધરપકડ કરી હતી. લક્ષ્મણ સોનીએ આ ઉઠાંતરી તેની બહેનનાં લગ્ન માટે અને ગીરવી મૂકેલી જમીન છોડાવવા માટે કરી હતી. ગઈ કાલે મુલુંડ પોલીસની એક ટીમ લક્ષ્મણની વાતમાં કેટલું તથ્ય છે એ શોધવા અને વધુ તપાસ માટે રાજસ્થાન રવાના થઈ હતી.